钦定古今图书集成/历象汇编/岁功典/第107卷 > 《元史》 > 秋夜二首 王筠
## 钦定古今图书集成/历象汇编/岁功典/第107卷 > 《元史》 > 秋夜二首 王筠

九重依夜馆，四壁惨无晖。招摇顾西落，乌鹊向东飞。
流萤渐收火，络纬欲催机。尔时思《锦字》，持制行人衣。
所望丹心达，嘉客倘能归。

露华初泥泥，桂枝行梀梀。煞气下重轩，轻阴满四屋。
别宠增修夜，远征悲独宿。愁牵翠羽眉，泪满横波目。
长门绝往来，含情空杼轴。